TICON คาดรายได้ 54 โตได้กว่าเป้าหมาย
TICONคาดรายได้ปี54โตเกินเป้าพร้อมขยับเพิ่มพื้นที่โรงงานและคลังสินค้าให้เช่า และเพิ่มค่าเช่ากับลูกค้าใหม่ 5-6 % หลังต้นทุนก่อสร้างพุ่ง&nbsp;
1 มี.ค. 2554

TICONคาดรายได้ปี54โตเกินเป้าพร้อมขยับเพิ่มพื้นที่โรงงานและคลังสินค้าให้เช่า และเพิ่มค่าเช่ากับลูกค้าใหม่ 5-6 % หลังต้นทุนก่อสร้างพุ่ง  
นายวีรพันธ์ พูลเกษม กรรมการผู้จัดการ บริษัท ไทคอน อินดัสเทรียล คอนเน็คชั่น (TICON) เปิดเผยว่า บริษัทคาดว่ารายได้ในปี 2554 จะทำได้มากกว่าเป้าหมายที่คาดว่าจะเติบโต 15-20% จากปีก่อนที่มีรายได้ 3,141 ล้านบาท และส่งผลให้บริษัทปรับเป้าพื้นที่โรงงานและคลังสินค้าให้เข้าเพิ่มขึ้นเป็น 1.8-2 แสนตารางเมตร จากเป้าหมายเดิมที่ 1.6 แสนตารางเมตร เนื่องจาก 2 เดือนที่ผ่านมาได้มีลูกค้ามาเช่าพื้นที่แล้วกว่า 7 หมื่นตารางเมตร ซึ่งแสดงให้เห็นว่าความต้องการพื้นที่โรงงานเพิ่มขึ้นเกินคาด ซึ่งส่วนใหญ่มาจากอุตสาหกรรมยานยนต์และอิเล็กทรอนิกส์




 อย่างไรก็ดี บริษัทได้ปรับเพิ่มค่าเช่า 5-6% กับลูกค้ารายใหม่ ขณะที่ลูกค้าเดิมปรับราคาขึ้นเพียง 1 %  เนื่องจากต้นทุนค่าก่อสร้างและอัตราดอกเบี้ยที่ปรับตัวขึ้นสูง 
นายวีรพันธ์ กล่าวว่า ในปีนี้บริษัทตั้งงบลงทุนไว้ที่ 3,000 ล้านบาท แบ่งเป็น สำหรับซื้อที่ดินเพิ่ม 1,000 ล้านบาท และที่เหลือจะใช้สำหรับลงทุนสร้างคลังสินค้าและโรงงานเพิ่มเติม 
อย่างไรก็ดี  ในครึ่งหลังของปี บริษัทคาดว่าจะขายสินทรัพย์ให้กับกองทุนรวมอสังหาริมทรัพย์ ทีพาร์ค โลจิสติกส์ (TLOGIS) และ กองทุนรวมอสังหาริมทรัพย์ไทคอน (TFUND) รวมมูลค่า 2,200-2,300 ล้านบาท เพื่อขยายขนาดกองทุน โดยสินทรัพย์ดังกล่าวจะเป็นพื้นที่เช่ารวม 1.2 แสนตารางเมตร แบ่งเป็น TLOGIS พื้นที่ 5.5 หมื่นตารางเมตร ประมาณ 900 กว่าล้านบาท คาดจะขายในเดือน ส.ค.ส่วน TFUND จะดำเนินการในเดือน ก.ย.-ต.ค.พื้นที่ 6.5 หมื่นตารางเมตร วงเงิน 1,300-1,400  ล้านบาท